                   КОМИСИЯ НА ЕВРОПЕЙСКИТЕ ОБЩНОСТИ
                                               Брюксел, 21.11.2007
                                               COM(2007) 731 окончателен
                                               2007/0252 (CNS)
                                   Предложение за
                              РЕШЕНИЕ НА СЪВЕТА
   за подписването и временното прилагане на Споразумението между Европейската
           общност и Правителството на Монголия относно някои аспекти на
                            въздухоплавателните услуги
                                   Предложение за
                              РЕШЕНИЕ НА СЪВЕТА
        относно сключването на Споразумението между Европейската общност и
     Правителството на Монголия относно някои аспекти на въздухоплавателните
                                       услуги
                             (представени от Комисията)
BG                                                                             BG
 ---pagebreak---                               ОБЯСНИТЕЛЕН МЕМОРАНДУМ
       1) КОНТЕКСТ НА ПРЕДЛОЖЕНИЕТО
          •
   110
             Основания и цели на предложението
          След решенията на Съда на Европейските общности по така наречените дела
          „Открито небе“, на 5 юни 2003 г. Съветът даде мандат на Комисията да започне
          преговори с трети държави за замяната на някои разпоредби в действащите
          споразумения със Споразумение с Общността1 („хоризонтален мандат“). Целите
          на такива споразумения са да се даде на всички въздушни превозвачи
          недискриминационен достъп до маршрути между Общността и трети държави и
          да се приведат двустранните споразумения за въздухоплавателни услуги между
          държавите-членки и трети държави в съответствие с правото на Общността.
          •
   120
             Общ контекст
          Международните авиационни връзки между държавите-членки и трети държави
          по традиция се регулират от двустранни споразумения за въздухоплавателни
          услуги между държавите-членки и трети държави, от приложенията към тях и
          други свързани двустранни или многостранни споразумения.
          Традиционните клаузи за определяне в двустранните споразумения за
          въздухоплавателни услуги на държави-членки нарушават правото на Общността.
          Те позволяват на трета държава да отхвърли, оттегли или прекрати временно
          разрешенията или лицензите на даден въздушен превозвач, който е бил
          определен от държава-членка, но всъщност не е притежаван и ефективно
          контролиран от тази държава-членка или нейни граждани. Бе установено, че това
          представлява дискриминация срещу превозвачи на Общността, установени на
          територията на държава-членка, но притежавани и контролирани от граждани на
          други държави-членки. Това противоречи на член 43 от Договора, който
          гарантира на гражданите на държавите-членки, които са упражнили свободата си
          на установяване, същото отношение в приемащата държава-членка, както това,
          което се дава на гражданите на тази държава-членка.
          Налице са допълнителни проблеми, като облагането на авиационното гориво,
          тарифите, въведени от въздушни превозвачи на трети държави по вътрешни
          маршрути на Общността, или задължителните търговски споразумения между
          авиолиниите, където спазването на правото на Общността трябва да бъде
          осигурено посредством изменението или допълването на съществуващи
          разпоредби в двустранните споразумения за въздухоплавателни услуги между
          държави-членки и трети държави.
          •
   130
             Съществуващи разпоредби в областта на предложението
          Разпоредбите на настоящото споразумение заменят или допълват действащите
          разпоредби в единадесетте двустранни споразумения за въздухоплавателни
   1
          Решение на Съвета 11323/03 от 5 юни 2003 г. (документ за ограничено ползване)
BG                                                 2                                    BG
 ---pagebreak---           услуги между държавите-членки и Монголия.
          •
   140
              Съответствие с другите политики и цели на Съюза
          Споразумението ще обслужва една основна цел на външната политика на
          Общността в областта на въздухоплаването, като приведе съществуващите
          двустранни споразумения за въздухоплавателни услуги в съответствие с правото
          на Общността.
       2) КОНСУЛТАЦИЯ СЪС ЗАИНТЕРЕСОВАНИТЕ СТРАНИ И ОЦЕНКА НА ВЪЗДЕЙСТВИЕТО
          •   Консултиране на заинтересованите страни
   211
          Методи за консултация, главни целеви сектори и общ профил на
          респондентите
          По време на преговорите бяха проведени консултации с държавите-членки, както
          и с представители на отрасъла.
   212
          Обобщение на отговорите и използване
          Коментарите, направени от държавите-членки и от представителите на отрасъла,
          бяха взети предвид.
       3) ПРАВНИ ЕЛЕМЕНТИ НА ПРЕДЛОЖЕНИЕТО
          •
   305
              Обобщение на предложеното действие
          В съответствие с механизмите и насоките в приложението към „хоризонталния
          мандат“, Комисията договори споразумение с Монголия, което заменя някои
          разпоредби в действащите двустранни споразумения за въздухоплавателни
          услуги между държавите-членки и Монголия. Член 2 от споразумението заменя
          традиционните клаузи за определяне с клауза за определяне на Общността,
          позволяваща на всички превозвачи на Общността да се ползват от правото на
          установяване. Членове 4 и 5 от споразумението разглеждат два вида клаузи,
          отнасящи се до въпроси от компетенцията на Общността. Член 4 третира
          данъчното облагане на авиационното гориво - въпрос, който е хармонизиран с
          Директива 2003/96/ЕО на Съвета относно преструктурирането на правната рамка
          на Общността за данъчно облагане на енергийните продукти и електрическата
          енергия, и по-специално член 14, параграф 2 от нея. Член 5 (Ценообразуване)
          решава конфликтите между съществуващите двустранни споразумения за
          въздухоплавателни услуги и Регламент № 2409/92 на Съвета относно тарифите
          на самолетните билети и таксите за въздухоплавателни услуги, които забраняват
          на превозвачи от трети държави да бъдат ценови лидери в областта на
          въздухоплавателните услуги за превоз изцяло в рамките на Общността. Член 6
          привежда разпоредбите в двустранните споразумения, които явно са
          антиконкурентни (задължителни търговски споразумения между авиокомпании)
          в съответствие с нормативната уредба на ЕС за конкуренцията.
BG                                           3                                          BG
 ---pagebreak---           •
   310
              Правно основание
          Договорът за ЕО, член 80, параграф 2, член 300, параграф 2
          •
   329
              Принцип на субсидиарността
          Предложението се основава изцяло на „хоризонталния мандат“, даден от Съвета,
          като взема предвид въпросите, обхванати от правото на Общността и
          двустранните споразумения за въздухоплавателни услуги.
          •   Принцип на пропорционалността
          Споразумението изменя и допълва разпоредбите в двустранните споразумения за
          въздухоплавателни услуги само дотолкова, доколкото е необходимо за
          осигуряване на спазването на правото на Общността.
          •   Избор на инструменти
   342
          Споразумението между Общността и Монголия е най-ефикасният инструмент за
          привеждането на всички действащи двустранни споразумения за
          въздухоплавателни услуги между държавите-членки и Монголия в съответствие
          с правото на Общността. Монголия и Франция приведоха двустранното си
          споразумение в съответствие с нормативната уредба на Общността през 2007 г.
       4) ОТРАЖЕНИЕ ВЪРХУ БЮДЖЕТА
   409
          Предложението няма последици за бюджета на Общността.
       5) ДОПЪЛНИТЕЛНА ИНФОРМАЦИЯ
          •
   510
              Опростяване
   511
          Предложението осигурява опростяване на законодателството.
   512
          Съответните разпоредби на двустранните споразумения за въздухоплавателни
          услуги между държавите-членки и Монголия ще бъдат заменени или допълнени
          с разпоредби на едно единно споразумение с Общността.
          •
   570
              Подробно обяснение на предложението
          В съответствие със стандартната процедура за подписване и сключване на
          международни споразумения от Съвета се иска да одобри решенията за
          подписването и временното прилагане и за сключването на Споразумението
          между Европейската общност и Монголия относно някои аспекти на
          въздухоплавателните услуги и да определи лицата, упълномощени да подпишат
          споразумението от името на Общността.
BG                                           4                                         BG
 ---pagebreak---                                          Предложение за
                                    РЕШЕНИЕ НА СЪВЕТА
   за подписването и временното прилагане на Споразумението между Европейската
            общност и Правителството на Монголия относно някои аспекти на
                                   въздухоплавателните услуги
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност и по-специално член
   80, параграф 2 от него, във връзка с първото изречение на първата алинея от член 300,
   параграф 2 от него,
   като взе предвид предложението на Комисията2,
   като има предвид, че:
   (1)    Съветът упълномощи Комисията на 5 юни 2003 г. да започне преговори с трети
          държави относно замяната на някои разпоредби в действащите двустранни
          споразумения със споразумение с Общността.
   (2)    От името на Общността Комисията договори Споразумение с Монголия относно
          някои аспекти на въздухоплавателните услуги в съответствие с механизмите и
          насоките в приложението към решението на Съвета, което упълномощава
          Комисията да започне преговори с трети държави относно замяната на някои
          разпоредби в действащите двустранни споразумения със споразумение с
          Общността.
   (3)    При условие, че евентуално бъде сключено на по-късна дата, следва да бъде
          подписано и временно прилагано споразумението, договорено от Комисията.
   РЕШИ:
                                         Член единствен
   1.      Председателят на Съвета се упълномощава с настоящото да определи лицето
           или лицата, оправомощени да подпишат от името на Общността
           Споразумението между Европейската общност и Правителството на Монголия
           относно някои аспекти на въздухоплавателните услуги при условие, че бъде
           сключено на по-късна дата.
   2
          ОВ C […], […], стр. […].
BG                                              5                                        BG
 ---pagebreak---    2.     Докато влезе в сила, споразумението следва да се прилага временно от първия
          ден на първия месец след датата, на която страните са се уведомили взаимно за
          приключването на необходимите за целта процедури. Председателят на Съвета
          се упълномощава с настоящото да направи нотификацията, предвидена в член
          9, параграф 2 от споразумението.
   3.     Текстът на Споразумението е приложен към настоящото решение.
   Съставено в Брюксел, [… ] година
                                          За Съвета:
                                          Председател
BG                                          6                                           BG
 ---pagebreak---                                                     2007/0252 (CNS)
                                       Предложение за
                                   РЕШЕНИЕ НА СЪВЕТА
        относно сключването на Споразумението между Европейската общност и
      Правителството на Монголия относно някои аспекти на въздухоплавателните
                                           услуги
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член
   80, параграф 2, във връзка с първото изречение от първата алинея от член 300, параграф
   2 и първата алинея от член 300, параграф 3 от него,
   като взе предвид предложението на Комисията3,
   като взе предвид становището на Европейския парламент4,
   като има предвид, че:
   (1)    Съветът упълномощи Комисията на 5 юни 2003 г. да започне преговори с трети
          държави относно замяната на някои разпоредби в действащите двустранни
          споразумения със споразумение с Общността.
   (2)    От името на Общността Комисията договори Споразумение с Монголия относно
          някои аспекти на въздухоплавателните услуги в съответствие с механизмите и
          насоките в приложението към решението на Съвета, което упълномощава
          Комисията да започне преговори с трети държави относно замяната на някои
          разпоредби в действащите двустранни споразумения със споразумение с
          Общността.
   (3)    Споразумението бе подписано от името на Общността на […] година, като се
          има предвид, че може да бъде сключено на по-късна дата, в съответствие с
          Решение …/…/ЕО на Съвета от […]5.
   (4)    Споразумението следва да бъде одобрено,
   3
          ОВ C […], […], стр. […].
   4
          ОВ C […], […], стр. […].
   5
          ОВ C […], […], стр. […].
BG                                            7                                           BG
 ---pagebreak---    РЕШИ:
                                         Член 1
   1.      Споразумението между Европейската общност и Правителството на Монголия
           относно някои аспекти на въздухоплавателните услуги се одобрява от името на
           Общността.
   2.      Текстът на Споразумението е приложен към настоящото решение.
                                         Член 2
   Председателят на Съвета с настоящото се упълномощава да определи лицето или
   лицата, оправомощени да направят нотификацията, предвидена в член 9, параграф 1 от
   споразумението.
   Съставено в Брюксел, [… ] година
                                          За Съвета:
                                          Председател
BG                                          8                                          BG
 ---pagebreak---                                      ПРИЛОЖЕНИЕ
                                    СПОРАЗУМЕНИЕ
              между Европейската общност и Правителството на Монголия
                  относно някои аспекти на въздухоплавателните услуги
   ЕВРОПЕЙСКАТА ОБЩНОСТ,
   от една страна, и
   ПРАВИТЕЛСТВОТО НА МОНГОЛИЯ,
   от друга страна,
   (наричани по-долу „Страните“)
   КАТО ОТБЕЛЯЗВАТ, че са сключени двустранни споразумения за въздухоплавателни
   услуги между няколко държави-членки на Европейската общност и Монголия,
   съдържащи разпоредби, които са в противоречие с правото на Общността.
   КАТО ОТБЕЛЯЗВАТ, че Европейската общност има изключителната компетенция по
   отношение на няколко аспекта, които могат да бъдат включени в двустранните
   споразумения за въздухоплавателни услуги между държави-членки на Европейската
   общност и трети държави,
   КАТО ОТБЕЛЯЗВАТ, че съгласно правото на Европейската общност въздушните
   превозвачи на Общността, установени в държава-членка, имат право на
   недискриминационен достъп до въздушни маршрути между държавите-членки на
   Европейската общност и трети държави,
   КАТО ВЗЕХА ПРЕДВИД споразуменията между Европейската общност и някои трети
   държави, предвиждащи възможността гражданите на тези трети държави да
   придобиват собственост във въздушни превозвачи, лицензирани в съответствие с
   правото на Европейската общност,
   КАТО ПРИЗНАВАТ, че някои разпоредби на двустранните споразумения за
   въздухоплавателни услуги между държави-членки на Европейската общност и
   Монголия, които са в противоречие с правото на Европейската общност, трябва да
   бъдат приведени в съответствие с него, за да се установи солидно правно основание за
   въздухоплавателните услуги между Европейската общност и Монголия и да се запази
   непрекъснатостта на тези услуги,
   КАТО ОТБЕЛЯЗВАТ, че съгласно правото на Европейската общност въздушните
   превозвачи по принцип не могат да сключват споразумения, които могат да се отразят
   на търговията между държави-членки на Европейската общност и чиято цел или
   резултат са предотвратяването, ограничаването или нарушаването на конкуренцията,
BG                                           9                                          BG
 ---pagebreak---    КАТО ОТБЕЛЯЗВАТ, че целта на Европейската общност, като част от тези преговори,
   не е да увеличи общия обем на въздушния трафик между Европейската общност и
   Монголия, нито да наруши баланса между въздушните превозвачи на Общността и тези
   на Монголия, или да води преговори за изменения на разпоредбите на действащите
   двустранни споразумения за въздухоплавателните услуги относно права за трафик,
   КАТО ПРИЗНАВАТ, че разпоредбите на двустранните споразумения за
   въздухоплавателни услуги, сключени между държави-членки на Европейската общност
   и Монголия, които i) изискват или благоприятстват приемането на споразумения между
   предприятия, решения на сдружения на предприятия или съгласувани практики, които
   предотвратяват, нарушават или ограничават конкуренцията между въздушни
   превозвачи по съответните маршрути; или (ii) засилват последиците от което и да
   такова споразумение, решение или съгласувана практика; или iii) прехвърлят на
   въздушните превозвачи или други частни икономически оператори отговорността за
   вземането на мерки, които предотвратяват, нарушават или ограничават конкуренцията
   между въздушните превозвачи по съответните маршрути, могат да направят
   неефективни правилата за конкуренцията, приложими за предприятията,
   СЕ СПОРАЗУМЯХА ЗА СЛЕДНОТО:
                                          ЧЛЕН 1
                                     Общи разпоредби
   1.      За целите на настоящото споразумение „държави-членки“ означава държави-
           членки на Европейската общност.
   2.      Упоменаването във всяко от споразуменията, изброени в приложение 1, на
           граждани на държавата-членка, която е страна по това споразумение, се счита,
           че се отнася за граждани на държавите-членки на Европейската общност.
   3.      Упоменаването във всяко от споразуменията, изброени в приложение 1, на
           въздушни превозвачи или авиокомпании на държавата-членка, която е страна
           по това споразумение, се счита, че се отнася за въздушни превозвачи или
           авиокомпании, определени от тази държава-членка.
                                          ЧЛЕН 2
                               Определяне от държава-членка
   1.      Разпоредбите на параграфи 2 и 3 от настоящия член заменят съответните
           разпоредби в членовете, изброени в приложение 2, букви а) и б), съответно, във
           връзка с определянето на даден въздушен превозвач от съответната държава-
           членка, неговите лицензи и разрешения, дадени от Монголия, както и
           съответно отказа, отмяната, временното прекратяване или ограничаването на
           лицензите и разрешенията на въздушния превозвач.
   2.      При определяне на въздушен превозвач от държава-членка Монголия дава
           съответните лицензи и разрешения с минимално процедурно забавяне, при
           условие, че:
BG                                          10                                            BG
 ---pagebreak---                i.   въздушният превозвач е установен на територията на определящата
                    държава-членка съгласно Договора за създаване на Европейската
                    общност и притежава валиден оперативен лиценз в съответствие с
                    правото на Европейската общност;
               ii.  от държавата-членка, отговорна за издаването на свидетелство за
                    авиационен оператор, се упражнява и поддържа ефективен
                    регулаторен контрол върху въздушния превозвач и съответният
                    авиационен орган е ясно идентифициран при определянето; както и
               iii. въздушният превозвач е притежаван пряко или чрез мажоритарно
                    участие, и се контролира ефективно от държави-членки и/или
                    граждани на държави-членки, и/или от други държави, изброени в
                    приложение 3, и/или от граждани на такива други държави.
   3.     Монголия може да откаже, отмени, временно прекрати или ограничи лицензите
          или разрешенията на даден въздушен превозвач, определен от държава-членка,
          когато:
               i.   въздушният превозвач не е установен на територията на
                    определящата го държава-членка съгласно Договора за създаване на
                    Европейската общност или няма валиден оперативен лиценз в
                    съответствие с правото на Европейската общност;
               ii.  не се упражнява или не се поддържа ефективен регулаторен контрол
                    на въздушния превозвач от държавата-членка, отговорна за
                    издаването на неговото свидетелство за авиационен оператор, или
                    съответният авиационен орган не е ясно идентифициран при
                    определянето; или
               iii. въздушният превозвач не е притежаван пряко или чрез мажоритарно
                    участие, и не се контролира ефективно от държави-членки и/или
                    граждани на държави-членки, и/или от други държави, изброени в
                    приложение 3, и/или от граждани на такива други държави.
   При упражняването на правото си по този параграф Монголия няма да прилага
   дискриминация между въздушните превозвачи на Общността на основание на тяхната
   националност.
                                        ЧЛЕН 3
                                      Безопасност
   1.     Разпоредбите от параграф 2 на настоящия член допълват съответните
          разпоредби от членовете, изброени в приложение 2, буква в).
   2.     Когато държава-членка е определила въздушен превозвач, регулаторен контрол
          над който се упражнява и поддържа от друга държава-членка, правата на
          Монголия съгласно разпоредбите за безопасност на споразумението между
          държавата-членка, която е определила въздушния превозвач, и Монголия, се
          прилагат еднакво по отношение на приемането, упражняването или
BG                                         11                                        BG
 ---pagebreak---       поддържането на стандарти за безопасност от тази друга държава-членка и по
      отношение на оперативния лиценз на този въздушен превозвач.
                                      ЧЛЕН 4
                     Данъчно облагане на авиационното гориво
   1. Разпоредбите от параграф 2 на настоящия член допълват съответните
      разпоредби от членовете, изброени в приложение 2, буква г).
   2. Независимо от всяка друга разпоредба с обратен смисъл, нищо от
      споразуменията, изброени в приложение 2, буква г), няма да попречи на
      държава-членка да налага на недискриминационна основа данъци, налози,
      мита, тарифи или такси на горивото, доставяно на тяхна територия за ползване
      във въздухоплавателно средство на определен въздушен превозвач на
      Монголия, който оперира от пункт на територията на тази държава-членка до
      друг пункт на територията на тази държава-членка или на територията на друга
      държава-членка.
                                      ЧЛЕН 5
               Тарифи за превоз в рамките на Европейската общност
   1. Разпоредбите от параграф 2 на настоящия член допълват съответните
      разпоредби от членовете, изброени в приложение 2, буква д).
   2. Тарифите, които ще се събират от въздушния превозвач(и), определен (и) от
      Монголия по силата на споразумение, посочени в приложение 1, съдържащо
      разпоредба, посочена в приложение 2, буква д) за превоз изцяло в рамките на
      Европейската общност, са предмет на правото на Европейската общност.
                                      ЧЛЕН 6
                     Съответствие с правилата за конкуренция
   1. Независимо от всяка друга разпоредба с обратен смисъл, нищо от всяко от
      споразуменията, изброени в приложение 1, (i) не благоприятства приемането на
      споразумения между предприятия, решения на сдружения на предприятия и
      съгласувани практики, които предотвратяват или нарушават конкуренцията;
      (ii) засилват последиците от което и да такова споразумение, решение или
      съгласувана практика; или (iii) не делегира на частни икономически оператори
      отговорността за вземането на мерки, които възпрепятстват, нарушават или
      ограничават конкуренцията.
   2. Разпоредбите, съдържащи се в споразуменията, изброени в приложение 1,
      които са несъвместими с параграф 1 от настоящия член, не се прилагат.
BG                                       12                                        BG
 ---pagebreak---                                           ЧЛЕН 7
                             Приложения към споразумението
   Приложенията към настоящото споразумение са неразделна част от него.
                                          ЧЛЕН 8
                                  Ревизия или изменение
   Страните могат по всяко време да ревизират или изменят настоящото споразумение по
   взаимно съгласие.
                                          ЧЛЕН 9
                           Влизане в сила и временно прилагане
   1.     Настоящото споразумение влиза в сила, когато страните са се уведомили
          взаимно в писмен вид, че съответните вътрешни процедури, необходими за
          неговото влизане в сила, са изпълнени.
   2.     Независимо от параграф 1, страните са съгласни да прилагат временно
          настоящото споразумение от първия ден на месеца след датата, на която
          страните са се уведомили взаимно за приключването на необходимите за целта
          процедури.
   3.     Споразуменията и другите договорености между държави-членки и Монголия,
          които към датата на подписване на настоящото споразумение все още не са
          влезли в сила и не се прилагат временно, са изброени в приложение 1, буква б).
          Настоящото споразумение се прилага към всички подобни споразумения и
          договорености от влизането им в сила или временното им прилагане.
                                         ЧЛЕН 10
                                       Прекратяване
   1.     В случай, че дадено споразумение, посочено в приложение 1, бъде прекратено,
          всички разпоредби на настоящото споразумение, които се отнасят до
          съответното споразумение, посочено в приложение 1, се прекратяват в същия
          момент.
   2.     В случай, че всички споразумения, посочени в приложение 1, бъдат
          прекратени, настоящото споразумение се прекратява в същия момент.
   В ПОТВЪРЖДЕНИЕ НА КОЕТО долуподписаните надлежно упълномощени лица
   подписаха настоящото споразумение.
   Съставено в [….] в два екземпляра, на […] на български, испански, чешки, датски,
   немски, естонски, гръцки, английски, френски, италиански, латвийски, литовски,
   унгарски, малтийски, нидерландски, полски, португалски, румънски, словашки,
   словенски, шведски, фински и монголски език.
   ЗА ЕВРОПЕЙСКАТА ОБЩНОСТ:                ЗА ПРАВИТЕЛСТВОТО НА МОНГОЛИЯ:
BG                                          13                                           BG
 ---pagebreak---    ПРИЛОЖЕНИЕ 1
      Списък на споразуменията, споменати в член 1 от настоящото споразумение
   Споразумения за въздухоплавателни услуги между Монголия и държавите-членки
   на Европейската общност, които към датата на подписването на настоящото
   споразумение, са били сключени, подписани и/или парафирани
   –      Споразумение за въздушен транспорт между Австрийското федерално
          правителство и правителството на Монголия, парафирано и приложено като
          допълнение 2 към Меморандума за разбирателство, съставено във Виена на 28
          юни 1999 г., наричано в приложение 2 „Споразумение Монголия – Австрия“;
   –      Споразумение за въздухоплавателни услуги между правителството на
          Кралство Дания и правителството на Монголия, съставено в Пекин на 19
          юни 1997 г., наричано в приложение 2 „Споразумение Монголия – Дания“;
   –      Споразумение въздухоплавателни услуги между правителството на
          Финландия и правителството на Монголия, съставено в Хелзинки на 10
          февруари 2000 г., наричано в приложение 2 „Споразумение Монголия –
          Финландия“;
   –      Споразумение за въздухоплавателни услуги между правителството на
          Федерална република Германия и правителството на Монголия, съставено
          в Бон на 29 май 1998 г., наричано в приложение 2 „Споразумение Монголия –
          Германия“;
   –      Споразумение въздухоплавателни услуги между правителството на Унгария
          и правителството на Монголия, съставено в Улан Батор на 13 септември
          1994 г., наричано в приложение 2 „Споразумение Монголия – Унгария“;
   –      Споразумение за въздухоплавателни услуги между правителството на
          Великото херцогство Люксембург и правителството на Монголия,
          съставено в Люксембург на 18 март 1995 г., наричано в приложение 2
          „Споразумение Монголия – Люксембург“;
   –      Споразумение за въздухоплавателни услуги между правителството на
          Кралство Нидерландия и правителството на Монголия, съставено в Хага на
          9 март 1995 г., наричано в приложение 2 „Споразумение Монголия –
          Нидерландия“;
   –      Споразумение за въздухоплавателни услуги между правителството на
          Полската народна република и правителството на Монголия, съставено в
          Улан Батор на 26 май 1989 г., наричано в приложение 2 „Споразумение
          Монголия – Полша“;
   –      Споразумение за въздухоплавателни услуги между правителството на
          Румъния и правителството на Монголия, съставено в Улан Батор на 10 юли
          1990 г., наричано в приложение 2 „Споразумение Монголия – Румъния“;
BG                                          14                                      BG
 ---pagebreak---    – Споразумение за въздухоплавателни услуги между правителството на
     Кралство Швеция и правителството на Монголия, съставено в Пекин на 19
     юни 1997 г., наричано в приложение 2 „Споразумение Монголия – Швеция“;
   – Споразумение между правителството на Обединеното кралство
     Великобритания и Северна Ирландия и правителството на Монголия
     относно въздухоплавателни услуги, съставено в Лондон на 1 март 2000 г.,
     наричано в приложение 2 „Споразумение Монголия – Обединено кралство“;
BG                                   15                                      BG
 ---pagebreak---    ПРИЛОЖЕНИЕ 2
     Списък на членовете в споразуменията, споменати в приложение 1 и посочени в
                       членове 2 до 5 на настоящото споразумение
   а) Определяне от държава-членка:
   –       Член 3, параграф 5 от Споразумението Монголия – Австрия;
   –       Член 3, параграф 4 от Споразумението Монголия – Дания;
   –       Член 3, параграф 4 от Споразумението Монголия – Германия;
   –       Член 3, параграф 4 от Споразумението Монголия – Унгария;
   –       Член 3, параграф 4 от Споразумението Монголия – Люксембург;
   –       Член 3, параграф 4 от Споразумението Монголия – Нидерландия;
   –       Член 3, параграф 4, буква a) от Споразумението Монголия — Румъния;
   –       Член 3, параграф 4 от Споразумението Монголия – Швеция
   –       Член 4, параграф 4 от Споразумението Монголия – Обединено кралство;
   В буква б) Отказ, отмяна, временно прекратяване или ограничаване на лицензи
           или разрешения:
   –       Член 4, параграф 1, буква а) от Споразумението Монголия – Австрия;
   –       Член 4, параграф 1, буква а) от Споразумението Монголия – Дания;
   –       Член 5, параграф 1, буква а) от Споразумението Монголия – Финландия;
   –       Член 4 от Споразумението Монголия – Германия;
   –       Член 4, параграф 1, буква а) от Споразумението Монголия – Унгария;
   –       Член 4, параграф 1, буква a) от Споразумението Монголия — Люксембург;
   –       Член 4, параграф 1, буква а) от Споразумението Монголия – Швеция
   –       Член 5, параграф 1, буква а) от Споразумението Монголия – Обединено
           кралство;
   в) Безопасност:
   –       Член 6 от Споразумението Монголия – Австрия;
   –       Член 13 от Споразумението Монголия – Финландия;
   –       Член 12 от Споразумението Монголия – Германия;
BG                                           16                                  BG
 ---pagebreak---    –      Член 11 от Споразумението Монголия – Унгария;
   –      Член 7 от Споразумението Монголия – Люксембург;
   –      Член 8 от Споразумението Монголия – Нидерландия;
   –      Член 15 от Споразумението Монголия – Полша;
   –      Член 7 от Споразумението Монголия — Румъния;
   г) Данъчно облагане на авиационното гориво:
   –      Член 7 от Споразумението Монголия – Австрия;
   –      Член 6 от Споразумението Монголия – Дания;
   –      Член 6 от Споразумението Монголия – Финландия;
   –      Член 6 от Споразумението Монголия – Германия;
   –      Член 9 от Споразумението Монголия – Унгария;
   –      Член 10 от Споразумението Монголия – Люксембург;
   –      Член 11 от Споразумението Монголия – Нидерландия;
   –      Член 10 от Споразумението Монголия – Полша;
   –      Член 9 от Споразумението Монголия – Румъния;
   –      Член 6 от Споразумението Монголия – Швеция;
   –      Член 8 от Споразумението Монголия – Обединено кралство
   д) Тарифи за превоз в рамките на Европейската общност:
   –      Член 11 от Споразумението Монголия – Австрия;
   –      Член 11 от Споразумението Монголия – Дания;
   –      Член 10 от Споразумението Монголия – Финландия;
   –      Член 10 от Споразумението Монголия – Германия;
   –      Член 8 от Споразумението Монголия – Унгария;
   –      Член 9 от Споразумението Монголия – Люксембург;
   –      Член 10 от Споразумението Монголия – Нидерландия;
   –      Член 9 от Споразумението Монголия – Полша;
   –      Член 11 от Споразумението Монголия – Румъния;
BG                                       17                      BG
 ---pagebreak---    – Член 11 от Споразумението Монголия – Швеция;
   – Член 7 от Споразумението Монголия – Обединено кралство
BG                                  18                      BG
 ---pagebreak---    ПРИЛОЖЕНИЕ 3
       Списък на други държави, споменати в член 2 от настоящото споразумение
   а) Република Исландия (съгласно Споразумението за Европейското икономическо
   пространство);
   б) Княжество Лихтенщайн (съгласно Споразумението за Европейското икономическо
   пространство);
   в) Кралство Норвегия (съгласно Споразумението за Европейското икономическо
   пространство);
   г) Конфедерация Швейцария (съгласно Споразумението за въздушен транспорт
   между Европейската общност и Конфедерация Швейцария)
BG                                       19                                      BG


title: Предложение за решение на Съвета относно сключването на Договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюз - Предложение за решение на Съвета относно подписването от името на Общността на Договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество ﾿о външните граници на държавите-членки на Европейския съюз

text:
Важна правна забележка

|

52009PC0255(01)

Предложение за решение на Съвета относно сключването на Договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюз  /* COM/2009/0255 окончателен - CNS 2009/0073 */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 4.6.2009COM(2009) 255 окончателен2009/0073 (CNS)Предложение заРЕШЕНИЕ НА СЪВЕТАотносно сключването на Договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюзПредложение заРЕШЕНИЕ НА СЪВЕТАотносно подписването от името на Общността на Договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюзОБЯСНИТЕЛЕН МЕМОРАНДУМ1. ПОЛИТИЧЕСКИ И ПРАВЕН КОНТЕКСТЧлен 21, параграф 3 от Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз[1] предвижда държавите, асоциирани в прилагането, изпълнението и развитието на достиженията на правото от Шенген, да участват в дейностите на агенцията. Подробните правила за това участие трябва да бъдат уточнени в допълнителни договорености между Европейската общност и държавите.На 15 февруари 2007 г. Европейската общност и Република Исландия и Кралство Норвегия сключиха договореност относно участието на тези държави в дейностите на агенцията[2].На 26 октомври 2004 г. Европейският съюз, Европейската общност и Конфедерация Швейцария подписаха Споразумение за асоцииране на Конфедерация Швейцария към въвеждането, прилагането и развитието на достиженията на правото от Шенген (наричано по-нататък „Споразумение за Шенген“). Споразумението за Шенген влезе в сила на 1 март 2008 г.[3]Член 16 от Споразумението за Шенген предвижда Лихтенщайн да бъде асоциирано с достиженията на правото от Шенген посредством Протокол към Споразумението за Шенген, в който се определят правата и задълженията на всяка от договарящите се страни. Протоколът бе подписан на 28 февруари 2008 г. и се очаква да бъде сключен през 2009 г.С цел ефикасност и за да се избегне необходимостта от воденето на отделни преговори, Лихтенщайн бе асоциирано в преговорите за участието си в дейностите на агенцията, преди да бъде завършено сключването на протокола. Договореността относно реда и условията на участие в дейностите на агенцията няма да се прилага по отношение на Лихтенщайн до датата, на която протоколът бъде въведен в действие.След като на 11 март 2008 г. Комисията получи разрешение, бяха проведени преговори с Швейцария и Лихтенщайн. Преговорите приключиха на 19 януари 2009 г. и бе парафиран проект на договореност.Държавите-членки бяха уведомени и участваха в консултации в рамките на две работни групи на Съвета — работната група за границите и работната група за Европейската асоциация за свободна търговия (ЕАСТ).Правното основание за договореността е член 62, параграф 2, буква а) и член 66 във връзка с член 300, параграф 3, първа алинея, първо изречение от Договора за ЕО.Приложените предложения представляват правните инструменти за подписване и сключване на договореността. Съветът ще вземе решение с квалифицирано мнозинство. В съответствие с член 300, параграф 3 от Договора за ЕО трябва да се проведе официална консултация с Европейския парламент относно сключването на договореността.2. РЕЗУЛТАТ ОТ ПРЕГОВОРИТЕКомисията е на мнение, че целите, поставени от Съвета в неговите указания за водене на преговори, са изпълнени и че проектът на договореност относно реда и условията на участие на Конфедерация Швейцария и Княжество Лихтенщайн в дейностите на Европейската агенция за управление на оперативното сътрудничество по външните граници на държавите-членки на Европейския съюз е приемлив за Общността.Окончателното съдържание на проекта на договореност може да се обобщи, както следва:Цел и обхватТази договореност установява ясни и недвусмислени правно обвързващи права и задължения, чрез които да се постигне ефективното участие на Швейцария и Лихтенщайн в дейностите на Европейската агенция за управление на оперативното сътрудничество по външните граници на държавите-членки на Европейския съюз.В договореността се разглеждат следните въпроси: ограничените права на глас на представителите на Швейцария и Лихтенщайн в управителния съвет на агенцията, финансовата вноска на Швейцария и Лихтенщайн в бюджета на агенцията, защитата и поверителността на данните, правното положение на агенцията в Швейцария и Лихтенщайн, отговорността на агенцията, признаването от страна на Швейцария и на Лихтенщайн на юрисдикцията на Съда на Европейските общности над агенцията, привилегиите и имунитетите на агенцията и нейните служители и възможността граждани на Швейцария и Лихтенщайн да бъдат наети на работа на договор от изпълнителния директор на агенцията.Специфичното положение на Дания, Обединеното кралство и Ирландия е отразено в преамбюла.ДекларацииКъм договореността са приложени две съвместни декларации относно:- правата на глас, и- прилагането на разпоредбите относно гражданската отговорност във връзка с разполагането на екипи за бърза гранична намеса.3. ЗАКЛЮЧЕНИЯС оглед на горепосочените резултати Комисията предлага Съветът:-  да реши договореността да бъде подписана от името на Общността и да упълномощи председателя на Съвета да назначи лицето(ата), надлежно упълномощено(и) да подпиша(т) договореността от името на Общността;-  след консултации с Европейския парламент да одобри приложената договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюз.-  Предложение заРЕШЕНИЕ НА СЪВЕТАотносно подписването от името на Общността на Договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюзСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 62, параграф 2, буква а) и член 66 във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:1.  Член 21, параграф 3 от Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз[4] предвижда държавите, асоциирани в прилагането, изпълнението и развитието на достиженията на правото от Шенген, да участват в дейностите на агенцията. Редът и условията на това участие трябва да бъдат уточнени в допълнителни договорености между Общността и тези държави.2.  Вследствие на разрешението, дадено на Комисията на 11 март 2008 г., преговорите с Конфедерация Швейцария и Княжество Лихтенщайн за договореност относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюз приключиха.3.  Предвид евентуалното ѝ сключване на по-късна дата договореността, парафирана на 19 януари 2009 г., следва да бъде подписана, а съвместните декларации — да бъдат одобрени.4.  В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не участва в приемането на настоящото решение и не е обвързана от него, нито е предмет на неговото прилагане. Тъй като настоящото решение доразвива достиженията на правото от Шенген съгласно разпоредбите на част трета, дял ІV от Договора за създаване на Европейската общност, в съответствие с член 5 от посочения протокол Дания следва в срок от шест месеца, след като Съветът е приел това решение, да реши дали ще го приложи в своето национално право.5.  Настоящото решение представлява доразвиване на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген[5]. Следователно Обединеното кралство не участва в приемането на настоящото решение и не е обвързано от него, нито е предмет на неговото прилагане.6.  Настоящото решение представлява доразвиване на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген[6]. Следователно Ирландия не участва в приемането на настоящото решение и не е обвързана от него, нито е предмет на неговото прилагане,РЕШИ:Член 1Подписването на договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюз и приложените съвместни декларации се одобрява от името на Общността, при условие че договореността бъде сключена.Текстът на договореността и съвместните декларации са приложени към настоящото решение.Член 2Председателят на Съвета e упълномощен да посочи лицето(лицата), което(които) е(са) оправомощено(и) да подпише(ат) договореността от името на Общността, при условие че тя бъде сключена.Съставено в Брюксел на […] година.За СъветаПредседател 2009/0073 (CNS)Предложение заРЕШЕНИЕ НА СЪВЕТАотносно подписването от името на Общността на Договореност между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюзСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 62, параграф 2, буква а) и член 66 във връзка с член 300, параграф 2, първа алинея, първо изречение и с член 300, параграф 3, първа алинея от него,като взе предвид предложението на Комисията,като взе предвид становището на Европейския парламент[7],като има предвид, че:7.  Член 21, параграф 3 от Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз[8] предвижда държавите, асоциирани в прилагането, изпълнението и развитието на достиженията на правото от Шенген, да участват в дейностите на агенцията. Редът и условията на това участие трябва да бъдат уточнени в допълнителни договорености между Общността и тези държави.8.  Вследствие на разрешението, дадено на Комисията на 11 март 2008 г., преговорите с Конфедерация Швейцария и Княжество Лихтенщайн за договореност относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюз приключиха.9.  В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не участва в приемането на настоящото решение и не е обвързана от него, нито е предмет на неговото прилагане. Тъй като настоящото решение доразвива достиженията на правото от Шенген съгласно разпоредбите на част трета, дял ІV от Договора за създаване на Европейската общност, в съответствие с член 5 от посочения протокол Дания следва в срок от шест месеца, след като Съветът е приел това решение, да реши дали ще го приложи в своето национално право.10.  Настоящото решение представлява доразвиване на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген[9]. Следователно Обединеното кралство не участва в приемането на настоящото решение и не е обвързано от него, нито е предмет на неговото прилагане.11.  Настоящото решение представлява доразвиване на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген[10]. Следователно Ирландия не участва в приемането на настоящото решение и не е обвързана от него, нито е предмет на неговото прилагане.12.  Договореността следва да бъде сключена,РЕШИ:Член 1Договореността между Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюз се одобрява от името на Общността.Текстът на договореността е приложен към настоящото решение.Член 2Председателят на Съвета е оправомощен да определи лицето, което е упълномощено да депозира от името на Общността акта на одобрение, както е предвидено в член 9, параграф 4 от договореността, за да изрази съгласието на Общността да бъде обвързана като страна по договореността.Съставено в Брюксел на […] година.За СъветаПредседателПРИЛОЖЕНИЕДОГОВОРЕНОСТмежду Европейската общност, от една страна, и Конфедерация Швейцария и Княжество Лихтенщайн, от друга страна, относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюзЕВРОПЕЙСКАТА ОБЩНОСТ,от една страна, иКОНФЕДЕРАЦИЯ ШВЕЙЦАРИЯ, наричана по-нататък „Швейцария“, иКНЯЖЕСТВО ЛИХТЕНЩАЙН, наричано по-нататък „Лихтенщайн“,от друга страна,КАТО ВЗЕХА ПРЕДВИД Споразумението, подписано на 26 октомври 2004 г. между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген, наричано по-нататък „споразумението“,КАТО ВЗЕХА ПРЕДВИД Протокола, подписан на 28 февруари 2008 г. между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген, наричан по-нататък „протокола“,КАТО ВЗЕХА ПРЕДВИД Съвместната декларация на Европейския съюз, Европейската общност, Конфедерация Швейцария и Княжество Лихтенщайн относно Европейската агенция за управление на оперативното сътрудничество по външните граници на държавите-членки на Европейския съюз, прикрепена към горепосочения протокол,КАТО ВЗЕХА ПРЕДВИД Договореността между Европейската общност и Република Исландия и Кралство Норвегия относно реда и условията на участие на тези държави в Европейската агенция за управление на оперативното сътрудничество по външните граници на държавите-членки на Европейския съюз[11],КАТО ИМАТ ПРЕДВИД, ЧЕ:13.  С Регламент (ЕО) № 2007/2004 на Съвета[12], наричан по-нататък „регламента“, Европейската общност създаде Европейската агенция за управление на оперативното сътрудничество по външните граници на държавите-членки на Европейския съюз, наричана по-нататък „агенцията“.14.  Регламентът представлява доразвиване на достиженията на правото от Шенген по смисъла на споразумението и протокола.15.  В регламента се потвърждава, че държавите, асоциирани в прилагането, изпълнението и развитието на достиженията на правото от Шенген, следва да участват пълноправно в дейностите на агенцията, макар и с ограничени права на глас.16.  Княжество Лихтенщайн няма външни граници, по отношение на които се прилага Кодексът на шенгенските граници.17.  Споразумението и протоколът не се спират на реда и условията на асоцииране на Швейцария и Лихтенщайн към дейностите на новите структури, създадени от Европейския съюз в рамките на доразвиването на достиженията на правото от Шенген, и някои аспекти от асоциирането към агенцията следва да бъдат регламентирани в допълнителна договореност между страните по споразумението и протокола,СЕ ДОГОВОРИХА:Член 1Управителен съвет1. Швейцария и Лихтенщайн са представени в управителния съвет на агенцията, както е посочено в член 21, параграф 3 от регламента.2. Швейцария има права на глас:a) по отношение на решения относно специфични дейности, които да бъдат извършени на нейните външни граници. За приемане на предложенията за такива решения е необходимо представителят на Швейцария в управителния съвет да гласува в тяхна полза;б) по отношение на решения относно специфични дейности съгласно член 3 (съвместни операции и пилотни проекти по външните граници), член 7 (управление на техническите средства), член 8 (подкрепа за държавите-членки при обстоятелства, които изискват засилена оперативна и техническа помощ по външните граници) и член 9, параграф 1, първо изречение (съвместни операции по екстрадиция), които да бъдат извършени с човешки ресурси и/или оборудване, предоставени от Швейцария;в) по отношение на решения, свързани с анализ на риска (разработване на общ интегриран анализ на риска, на обобщен и специфичен анализ на риска) съгласно член 4, които пряко засягат Швейцария;г) по отношение на решения, свързани с дейности по обучение съгласно член 5, с изключение на изготвянето на обща учебна програма.3. Лихтенщайн има права на глас:a) по отношение на решения относно специфични дейности съгласно член 3 (съвместни операции и пилотни проекти по външните граници), член 7 (управление на техническите средства), член 8 (подкрепа за държавите-членки при обстоятелства, които изискват засилена оперативна и техническа помощ по външните граници) и член 9, параграф 1, първо изречение (съвместни операции по екстрадиция), които да бъдат извършени с човешки ресурси и/или оборудване, предоставени от Лихтенщайн;б) по отношение на решения, свързани с анализ на риска (разработване на общ интегриран анализ на риска, на обобщен и специфичен анализ на риска) съгласно член 4, които пряко засягат Лихтенщайн;в) по отношение на решения, свързани с дейности по обучение съгласно член 5, с изключение на изготвянето на обща учебна програма.Член 2Финансова вноскаФинансовата вноска на Швейцария в бюджета на агенцията се определя в съответствие с процента, посочен в член 11, параграф 3 от споразумението.Финансовата вноска на Лихтенщайн в бюджета на агенцията се определя в съответствие с член 3 от протокола, който препраща към метода на изчисляване на вноската, посочен в член 11, параграф 3 от споразумението.Член 3Защита и поверителност на данните1. Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни[13] се прилага, когато агенцията предава лични данни на органите на Швейцария и Лихтенщайн.2. Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни[14] се прилага по отношение на данни, които органите на Швейцария и Лихтенщайн предават на агенцията.3. Швейцария и Лихтенщайн спазват правилата за поверителност на документи, държани от агенцията, както е посочено в процедурния правилник на управителния съвет.Член 4Правно положениеАгенцията е юридическо лице по правото на Швейцария и на Лихтенщайн и се ползва с най-широките правомощия, които се предоставят на юридическите лица съгласно правото на тези две държави. Тя може, по-специално, да придобива или отчуждава движимо и недвижимо имущество, както и да бъде страна в съдебни процеси.Член 5ОтговорностОтговорността на агенцията се урежда съгласно предвиденото в член 19, параграфи 1, 3 и 5 от регламента.Член 6Съд1. Швейцария и Лихтенщайн признават юрисдикцията на Съда на Европейските общности над агенцията, както е предвидено в член 19, параграфи 2 и 4 от регламента.2. Спорове, свързани с гражданска отговорност, се решават в съответствие с член 10б, параграф 4 от регламента, изменен с Регламент (ЕО) № 863/2007 на Европейския парламент и на Съвета от 11 юли 2007 г. за установяване на механизъм за създаване на екипи за бърза гранична намеса и за изменение на Регламент (ЕО) № 2007/2004 на Съвета по отношение на този механизъм, и за регулиране на задълженията и правомощията на гост-служителите[15].Член 7Привилегии и имунитети1. Швейцария и Лихтенщайн прилагат спрямо агенцията и нейните служители Протокола за привилегиите и имунитетите на Европейските общности, който е прикачен като приложение към настоящата договореност.2. Приложението към настоящата договореност, включително допълнението относно процедурата за прилагане на Протокола за привилегиите и имунитетите по отношение на Швейцария, съставлява неразделна част от настоящата договореност.Член 8Служители1. Швейцария и Лихтенщайн прилагат приетите правила по въпроси, свързани със служителите на агенцията, съгласно Протокола за привилегиите и имунитетите на Европейските общности.2. Чрез дерогация от член 12, параграф 2, буква а) от Условията за работа на другите служители на Европейските общности гражданите на Швейцария и Лихтенщайн, които се ползват с пълните си граждански права, могат да бъдат наети по договор от изпълнителния директор на агенцията.3. Граждани на Швейцария и Лихтенщайн обаче не могат да бъдат назначавани на поста изпълнителен директор или заместник изпълнителен директор на агенцията.4. Граждани на Швейцария и Лихтенщайн не могат да бъдат избирани за председател или заместник-председател на управителния съвет.Член 9Влизане в сила1. Генералният секретар на Съвета на Европейския съюз е депозитар на настоящата договореност.2. Европейската общност, Швейцария и Лихтенщайн одобряват настоящата договореност в съответствие със своите процедури.3. За да влезе настоящата договореност в сила, Европейската общност и поне една от другите страни по нея трябва да дадат съгласието си.4. Настоящата договореност влиза в сила за всяка от страните по нея на първия ден от първия месец, след като съответната страна депозира своя акт на одобрение при депозитаря.5. По отношение на Лихтенщайн настоящата договореност се прилага от датата, на която протоколът бъде въведен в действие.Член 10Валидност и прекратяване1. Настоящата договореност се сключва за неопределен период.2. Настоящата договореност спира да бъде в сила шест месеца след като споразумението бъде отхвърлено от Швейцария или с решение на Съвета на Европейския съюз или бъде прекратено по друг начин в съответствие с процедурите, описани в член 7, параграф 4, член 10 или член 17 от споразумението.3. Настоящата договореност спира да бъде в сила шест месеца след като протоколът бъде отхвърлен от Лихтенщайн или с решение на Съвета на Европейския съюз или бъде прекратен по друг начин в съответствие с процедурата, описана в член 3, член 5, параграф 4, член 11, параграф 1 или член 11, параграф 3 от протокола.Настоящата договореност, както и съвместните декларациите, приложени към нея, се изготвят в един-единствен оригинал на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.Съставено в Брюксел на […] година.За Европейската общностЗа Конфедерация ШвейцарияЗа Княжество ЛихтенщайнПРИЛОЖЕНИЕ(Член 7)Протокол за привилегиите и имунитетите на Европейските общностиВИСОКОДОГОВАРЯЩИТЕ СЕ СТРАНИ,КАТО СЪЗНАВАТ, че по силата на член 28 от Договора за създаване единен Съвет и единна Комисия на Европейските общности тези Общности, както и Европейската инвестиционна банка се ползват на територията на държавите-членки с необходимите за изпълнението на своите задачи привилегии и имунитети,СЕ СПОРАЗУМЯХА за следните разпоредби, които са приложени към този договор:ГЛАВА IСОБСТВЕНОСТ, СРЕДСТВА, ИМУЩЕСТВА И ОПЕРАЦИИ НА ЕВРОПЕЙСКИТЕ ОБЩНОСТИЧлен 1Помещенията и сградите на Общностите са неприкосновени. Те не могат да бъдат подлагани на претърсване, реквизиция, конфискация или експроприиране. Собствеността и имуществата на Общностите не могат да бъдат подлагани на каквито и да било административни или правни ограничения без разрешение на Съда.Член 2Архивите на Общностите са неприкосновени.Член 3Общностите, тяхното имущество, приходи и друга собственост се освобождават от всички преки данъци. Правителствата на държавите-членки, когато е възможно, вземат всички подходящи мерки, за да опростят или възстановят косвените данъци или данъците върху продажбите, включени в цената на движимата или недвижимата собственост, когато Общностите осъществяват за свои официални нужди съществени покупки, чиято цена включва данъци и такси от този вид. Тези разпоредби не се прилагат по такъв начин, че да предизвикат нарушаване на конкуренцията в рамките на Общностите.Не се предоставя освобождаване от данъците, таксите и задължения, които са свързани с такси за предоставяне на комунални услуги.Член 4Общностите са освободени от всички мита, забрани и ограничения върху вноса и износа по отношение на предмети, предназначени за тяхно официално ползване; внесените по този ред предмети не могат да се пласират, независимо дали срещу заплащане или не, на територията на държавата, в която са били внесени, освен при условия, одобрени от правителството на тази държава.Общностите са освободени и от всички мита, забрани и ограничения върху вноса и износа на своите публикации.Член 5Европейската общност за въглища и стомана може да използва всякакви видове платежни средства и да притежава сметки в каквато и да било парична единица.ГЛАВА IIКОМУНИКАЦИИ И РАЗРЕШЕНИЯ ЗА ПРЕМИНАВАНЕ ( LAISSEZ-PASSER )Член 6При своите официални комуникации и изпращането на всички свои документи институциите на Общностите се ползват на територията на всяка държава-членка с третирането, предоставяно от тази държава на дипломатическите мисии.Официалната кореспонденция и другите официални комуникации на институциите на Общностите не могат да бъдат подлагани на цензура.Член 71. На членовете и служителите на институциите на Общностите може да бъде издадено разрешение за преминаване ( laissez-passer ) от председателите на тези институции във форма, определена от Съвета, което се признава за документ, валиден за пътуване от органите на държавите-членки. Такива разрешения за преминаване ( laissez-passer ) се издават на длъжностни лица и други служители при условията, определени в Правилника за длъжностните лица и Условията за работа на другите служители на Общностите. Комисията може да сключва споразумения за признаването на тези разрешения за преминаване ( laissez-passer ) като документи, валидни за пътуване на територията на трети страни.2. Разпоредбите на член 6 от Протокола за привилегиите и имунитетите на Европейската общност за въглища и стомана остават приложими спрямо членовете и служителите на институциите, които към момента на влизане в сила на настоящия договор притежават разрешение за преминаване ( laissez-passer ), предвидено в този член, докато се прилагат разпоредбите на горепосочения параграф 1.ГЛАВА IIIЧЛЕНОВЕ НА ЕВРОПЕЙСКИЯ ПАРЛАМЕНТЧлен 8Никакво административно или друго ограничение не може да бъде налагано върху свободното движение на членовете на Европейския парламент, които пътуват до или от мястото на заседанията на Парламента.На членовете на Европейския парламент по отношение на митническия и валутния контрол се предоставят:а) от тяхното собствено правителство — същите възможности, както предоставяните на висшите длъжностни лица, които пътуват в чужбина във връзка с временни официални мисии;б) от правителствата на останалите държави-членки — същите възможности, както предоставяните на представителите на чужди правителства, осъществяващи временни официални мисии.Член 9Членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията си.Член 10По време на сесиите на Европейския парламент неговите членове притежават:а) на територията на своята собствена държава — имунитетите, предоставяни на членовете на националния парламент;б) на територията на всяка друга държава-членка — имунитет от всякаква форма на задържане или съдебно производство.Имунитетът действа по подобен начин и по отношение на горепосочените членове по време на тяхното пътуване до и от мястото на заседанието на Европейския парламент.Не може да има позоваване на имунитета, когато член на Парламента бъде заловен на мястото на извършване на нарушението, и имунитетът не е пречка за Европейския парламент да упражни правото си за отнемане на имунитета на някой от своите членове.ГЛАВА IVПРЕДСТАВИТЕЛИ НА ДЪРЖАВИТЕ-ЧЛЕНКИ, КОИТО УЧАСТВАТ В РАБОТАТА НА ИНСТИТУЦИИТЕ НА ЕВРОПЕЙСКИТЕ ОБЩНОСТИЧлен 11Представителите на държавите-членки, които участват в работата на институциите на Общностите, техните съветници и технически експерти, при изпълнението на своите задължения и по време на пътуването си до и от мястото на заседанието, се ползват с обичайните привилегии, имунитети и улеснения.Настоящият член се прилага също така и по отношение на членовете на консултативните органи на Общностите.ГЛАВА VДЛЪЖНОСТНИ ЛИЦА И ДРУГИ СЛУЖИТЕЛИ НА ЕВРОПЕЙСКИТЕ ОБЩНОСТИЧлен 12На територията на всяка държава-членка, независимо от своето гражданство, длъжностните лица и другите служители на Общностите:а) се ползват с имунитет по отношение на съдебни производства във връзка с осъществените от тях действия при изпълнението на служебните си задължения, включително за казаното или написаното от тях, при спазване на разпоредбите на съответните договори, които се отнасят, от една страна, до правилата за отговорността на длъжностните лица и другите служители по отношение на Общностите и, от друга стана, до компетентността на Съда да се произнася по спорове между Общностите и техните длъжностни лица и другите служители. Те продължават да се ползват с този имунитет и след като са престанали да заемат съответната длъжност;б) заедно със своите съпрузи/съпруги и членовете на своите семейства на тяхна издръжка те не могат да бъдат подлагани на ограничения във връзка с имиграцията или към тях да бъдат прилагани формалностите за регистриране на чужденци;в) относно разпоредбите за притежаването и обмена на валута, на тях трябва да бъдат предоставени същите улеснения, каквито обикновено се предоставят на длъжностните лица от международните организации;г) притежават правото да внасят безмитно своите мебели и вещи към момента на своето първо заемане на поста в съответната държава, както и правото безмитно да реекспортират своите мебели и вещи при изтичане на мандата си в тази държава, при спазване и в двата случая на условията, които се считат за необходими от правителството на държавата, в която се упражнява това право;д) имат право да внасят безмитно лек автомобил за лична употреба, придобит или в държавата по тяхното последно постоянно пребиваване, или в държавата, чиито граждани са те, при условията на вътрешния пазар на тази държава, както и да го реекспортират безмитно, при спазване във всеки един от случаите на условията, които се считат за необходими от правителството на съответната държава.Член 13Длъжностните лица и другите служители на Общностите подлежат на данъчно облагане в полза на Общностите върху изплатените им от Общностите заплати, надници и възнаграждения, в съответствие с условията и процедурата, приети от Съвета по предложение на Комисията.Те се освобождават от националните данъци върху заплатите, надниците и възнагражденията, които са им били изплатени от Общностите.Член 14За целите на прилагането на данъка върху дохода, на имуществения данък и на данъка върху наследството, както и за целите на прилагането на конвенциите за избягване на двойното данъчно облагане, сключени между държавите-членки на Общностите, длъжностните лица и другите служители на Общностите, които единствено поради изпълнение на задълженията си в служба на Общностите установяват своето пребиваване на територията на държава-членка, различна от тази на тяхното местоживеене за данъчни цели по времето, когато са постъпили на работа в Общностите, се считат както в държавата на своето действително пребиваване, така и в държавата на местоживеене за данъчни цели, че са запазили местоживеенето си в последната държава, при условие че тя е член на Общностите. Тази разпоредба се прилага също така и спрямо съпруга/съпругата, доколкото последният/ата не упражнява някаква дейност срещу заплащане, и спрямо децата, които са зависими от и се намират под грижата на лицата, посочени в настоящия член.Движимата собственост, която принадлежи на лицата, посочени в предходния параграф, и е разположена на територията на държавата, където те временно пребивават, се освобождава от данък върху наследството в тази държава; за определянето на данъка на тази собственост тя се счита за намираща се в страната на местоживеене за данъчни цели, при спазване на правата на трети страни и при съобразяване с възможното прилагане на разпоредбите на международните конвенции за двойното данъчно облагане.Всяко местоживеене, което е било придобито единствено с цел изпълнението на задълженията по служба в други международни организации, не се взема предвид при прилагане на разпоредбите на този член.Член 15Съветът с единодушие, по предложение на Комисията, установява схема за социалноосигурителните обезщетения на длъжностните лица и другите служители на Общностите.Член 16Съветът, като действа по предложение на Комисията и след като се консултира с останалите заинтересовани институции, определя категориите длъжностни лица и други служители на Общностите, по отношение на които се прилагат изцяло или отчасти разпоредбите на член 12, член 13, параграф 2 и член 14.Имената, ранговете и адресите на длъжностните лица и други служители, включени в тези категории, се съобщават периодично на правителствата на държавите-членки.ГЛАВА VIПРИВИЛЕГИИ И ИМУНИТЕТИ НА МИСИИТЕ НА ТРЕТИ СТРАНИ, АКРЕДИТИРАНИ КЪМ ЕВРОПЕЙСКИТЕ ОБЩНОСТИЧлен 17Държавата-членка, на чиято територия се намира седалището на Общностите, предоставя обичайните дипломатически имунитети и привилегии на мисиите на трети страни, акредитирани към Общностите.ГЛАВА VIIОБЩИ РАЗПОРЕДБИЧлен 18Привилегиите, имунитетите и улесненията се предоставят на длъжностните лица и на другите служители на Общностите единствено в интерес на Общностите.Всяка институция на Общностите се задължава да отнеме имунитета, предоставен на длъжностно лице или на друг служител, когато институцията счита, че отнемането на този имунитет не противоречи на интересите на Общностите.Член 19Институциите на Общностите, за целите на прилагането на настоящия протокол, си сътрудничат с компетентните органи на съответните държави-членки.Член 20Членове 12—15 включително и член 18 се прилагат и спрямо членовете на Комисията.Член 21Членове 12—15 включително и член 18 се прилагат и спрямо съдиите и генералните адвокати, секретарите и докладчиците към Съда на Европейските общности, както и спрямо членовете и секретарите на Първоинстанционния съд, без да се засягат разпоредбите на член 3 от Протокола за статута на Съда на Европейските общности, които се отнасят до имунитета на съдиите и генералните адвокати от съдебно преследване.Член 22Настоящият протокол се прилага също и по отношение на Европейската инвестиционна банка, на членовете на нейните органи, на лицата от нейната администрация, както и на лицата, представители на държавите-членки, които участват в работата ѝ, без да се засягат разпоредбите на протоколите, уреждащи нейния устав.Европейската инвестиционна банка, освен това, ще бъде обект на дерогация от каквито и да било фискални или подобни на тях задължения, свързани с увеличаването на капитала ѝ, както и от различни формални процедури, които това увеличение би наложило в държавата по седалището ѝ. Съответно прекратяването и ликвидацията ѝ не биха довели до никакво облагане. Наред с това дейността на Банката и на нейните органи, когато тя се извършва при условията, определени в нейния устав, не следва да бъде обект на облагане с данък върху оборота.Член 23Настоящият протокол се прилага също и по отношение на Европейската централна банка, на членовете на нейните органи, както и на лицата от нейната администрация, без да се накърняват разпоредбите на Протокола за устава на Европейската система на централните банки и на Европейската централна банка.Европейската централна банка, освен това, ще бъде обект на дерогация от каквито и да било данъци или подобни задължения, свързани с увеличаването на капитала ѝ, както и от различни формални процедури, които това увеличение би наложило в държавата по седалището ѝ. Дейността на банката и на нейните органи, когато тя се извършва при условията, определени в Устава на Европейската система на централните банки и на Европейската централна банка, не следва да бъде обект на облагане с данък върху оборота.Разпоредбите по-горе се прилагат също и по отношение на Европейския паричен институт. Неговото прекратяване или ликвидация не биха довели до никакво облагане.Допълнение към ПРИЛОЖЕНИЕТОПроцедура за прилагане в Швейцария на Протокола за привилегиите и имунитетите1. Разширяване на прилагането до ШвейцарияВсяка препратка към „държави-членки“ в Протокола за привилегиите и имунитетите на Европейските общности (наричан по-нататък „протокола“) следва да се разбира като отнасяща се и до Швейцария, освен ако следващите разпоредби не предвиждат друго.2. Освобождаване на агенцията от непряко данъчно облагане (включително ДДС)Стоките и услугите, изнасяни от Швейцария, не се облагат с данък върху добавената стойност (ДДС) в Швейцария. В случай на стоки и услуги, предоставяни в Швейцария на агенцията за нейни официални нужди съгласно член 3, параграф 2 от протокола, освобождаването от ДДС се предоставя чрез възстановяването му. Освобождаването от ДДС се предоставя, в случай че действителната покупна цена на стоките и услугите, посочена във фактурата или равностоен документ, възлиза на най-малко 100 швейцарски франка (с включен данък).Възстановяването на ДДС се извършва срещу представяне във Федералната данъчна администрация, Главен отдел „ДДС“, на съответните швейцарски формуляри. По правило заявленията за възстановяване се обработват в срок от три месеца от датата, на която са подадени заедно с необходимите придружителни документи.3. Процедура за прилагането на правилата, отнасящи се до персонала на агенциятаПо отношение на член 13, параграф 2 от протокола, в съответствие с принципите на националното си законодателство, Швейцария освобождава длъжностните лица и другите служители на агенцията по смисъла на член 2 от Регламент (Евратом, ЕОВС, ЕИО) № 549/69 на Съвета от 25 март 1969 г. (ОВ L 74, 27.3.1969 г., стр. 1) от федерални, кантонални и общински данъци върху изплатените им от Общността заплати, надници и възнаграждения, които подлежат на облагане с вътрешен данък в полза на Общността.Швейцария не се смята за държава-членка по смисъла на точка 1 по-горе за целите на прилагането на член 14 от протокола.Длъжностните лица и другите служители на агенцията, както и членовете на семействата им, които внасят осигуровки по осигурителната система, приложима към длъжностните лица и другите служители на Общността, не са задължени да се осигуряват по швейцарската социалноосигурителна система.Съдът на Европейските общности има изключителна юрисдикция по всички въпроси, засягащи взаимоотношенията между агенцията или Комисията и нейния персонал по отношение на прилагането на Регламент (ЕИО, Евратом, ЕОВС) № 259/68 на Съвета от 29 февруари 1968 г. (ОВ L 56, 4.3.1968 г., стр. 1) и останалите разпоредби на правото на Общността, които установяват условията на труд.Съвместна декларация на Европейската общност и правителството на Конфедерация Швейцария и правителството на Княжество Лихтенщайн във връзка с Договореността относно реда и условията на участие на Конфедерация Швейцария и Княжество Лихтенщайн в Европейската агенция за управление на оперативното сътрудничество по външните граници на държавите-членки на Европейския съюзЕвропейската общност,правителството на Конфедерация Швейцарияиправителството на Княжество Лихтенщайн,като сключиха Договореност относно реда и условията на участие на Конфедерация Швейцария и Княжество Лихтенщайн в Европейската агенция за управление на оперативното сътрудничество по външните граници на държавите-членки на Европейския съюз в съответствие с член 21, параграф 3 от Регламент (ЕО) № 2007/2004 на Съвета,с настоящото съвместно декларират, че:Правата на глас, предвидени в договореността, се обосновават от специалните отношения с Швейцария и Лихтенщайн, произтичащи от асоциирането на тези държави в прилагането, изпълнението и развитието на достиженията на правото от Шенген.Тези права на глас са от изключително естество поради специфичния характер на шенгенското сътрудничество и специалната позиция на Швейцария и Лихтенщайн.Следователно те не могат да се смятат за правен или политически прецедент за друга сфера на сътрудничество между страните по договореността или за участието на други трети държави в други агенции на Съюза.При никакви обстоятелства тези права на глас не могат да бъдат упражнявани по отношение на решения, които имат регулаторен или законодателен характер.Съвместна декларация на договарящите се страни относно прилагането на разпоредбите за гражданската отговорностКогато екип за бърза гранична намеса бъде разположен в рамките на Европейската агенция за управление на оперативното сътрудничество по външните граници на държавите-членки на Европейския съюз, по отношение на гражданската отговорност се прилага член 10, параграф 4 от Регламент (ЕО) № 863/2007 на Европейския парламент и на Съвета от 11 юли 2007 г. за установяване на механизъм за създаване на екипи за бърза гранична намеса и за изменение на Регламент (ЕО) № 2007/2004 на Съвета по отношение на този механизъм, и за регулиране на задълженията и правомощията на гост-служителите.[1] OВ L 349, 25.11.2004, стр. 1.[2] OВ L 188, 20.7.2007 г., стр. 15.[3] OВ L 53, 27.2.2008 г., стр. 52.[4] OВ L 349, 25.11.2004 г., стр. 1.[5] OВ L 131, 1.6.2000 г., стр. 43.[6] OВ L 64, 7.3.2002 г., стр. 20.[7] ОВ C...[8] ОВ L 349, 25.11.2004 г., стр. 1.[9] OВ L 131, 1.6.2000 г., стр. 43.[10] OВ L 64, 7.3.2002 г., стр. 20.[11] ОВ L 188, 20.7.2007 г., стр. 19.[12] OВ L 349, 25.11.2004 г., стр. 1.[13] OВ L 281, 23.11.1995 г., стр. 31.[14] OВ L 8, 12.1.2001 г., стр. 1.[15] OВ L 199, 31.7.2007 г., стр. 30.